Packard V-1650

náhľad|vpravo|Packard V-1650-7 Merlin

**Packard V-1650** (známy aj ako **Packard V-1650 Merlin** alebo **Packard Merlin V-1650**, alebo **Packard Merlin**) bola verzia dvanásťvalcového vidlicového, kvapalinou chladeného lietadlového piestového motora s objemom 27 litrov Rolls-Royce Merlin, vyrábaného počas druhej svetovej vojny firmou Packard Motor Car Company na základe licencie v Spojených štátoch.

Veľká Británia nutne potrebovala Rolls-Royce Merlin pre svoje vojnové úsilie, a preto sa snažila zabezpečiť jeho výrobu mimo svojho územia. Zástupcovia Rolls-Royce navštívili niekoľko severoamerických výrobcov automobilov s cieľom zabezpečiť výrobu Merlinov v USA alebo Kanade. Potom čo Henry Ford v júli 1940 odvolal ponuku výroby Merlinov, bola následne vybraná firma Packard Motor Car Company pre úvodnú objednávku Merlinov v hodnote 130 000 000 dolárov. Dohoda bola uzavretá v septembri 1940 a prvý motor vyrobený Packard označený V-1650-1 sa po prvýkrát rozbehol v auguste 1941.

Názov zodpovedá názvosloviu lietadlových motorov v USA, kde V zodpovedá konštrukcii motora a číslo zodpovedá objemu v kubických palcoch. Vo Veľkej Británii sa pre tieto motory používali pôvodné názvy, len pred verziou motora sa používala číslica 2. A to z dôvodu, keďže motory vyrobené v USA vyžadovali iné servisné náradie (v USA vyrobený Merlin 66 bol vo Veľkej Británii označovaný ako Merlin 266).

## Verzie
* **V-1650-1**: 1 390 k (1 040 kW); na základe Merlinu 28, použitý v Curtiss P-40F/L Kittyhawk a Curtiss XP-60.
* **V-1650-3**: 1 280 k (950 kW); na základe Merlinu 63, použitý v prvých P-51B/C Mustang.
* **V-1650-5**: 1 400 k (1 000 kW); experimentálna verzia.
* **V-1650-7**: 1 315 k (981 kW); ekvivalent Merlinu 66, hlavný motor pre P-51B/C/D/K Mustang. 
* **V-1650-9**: 1 380 k (1 030 kW); 2,270 k (1 690 kW) WEP (War Emergency Power – so vstrekovaním metanolu a vody), použitý v poslednej sériovej verzii P-51H Mustang. 
* **V-1650-9A**: 1 380 k (1 030 kW)
* **V-1650-11**: 1 380 k (1 030 kW); upravený palivový systém.
* **V-1650-21**: 1 380 k (1 030 kW); s obráteným smerom rotácie pre North American P-82B Twin Mustang.
* **V-1650-23**: 1 520 k (1 130 kW); upravený palivový systém, pre North American P-82B Twin Mustang.
* **V-1650-25**: 1 490 k (1 110 kW); upravený palivový systém, s obráteným smerom rotácie , pre North American P-82B Twin Mustang.

## Použitie
* Avro Lancaster B Mk.III/B Mk.X
* Bell XP-63
* Curtiss P-40F/L Kittyhawk
* Curtiss P-60
* de Havilland Mosquito B Mk.VII/B Mk.25
* Hawker Hurricane Mk.X, XI, XII
* North American P-51 Mustang
* North American F-82 Twin Mustang
* Supermarine Spitfire Mk.XVI

## Referencie

## Literatúra
* GUNSTON, Bill. *World Encyclopaedia of Aero Engines (All Major Aircraft Power Plants, from the Wright Brothers to the Present Day)*. 3. vyd. Sparkford, Somerset, Spojené kráľovstvo: Patrick Stephens, 1995. 192 s. ISBN 978-1-85260-509-4.
* LUMSDEN, Alec. *British piston aero-engines and their aircraft*. Marlborough, Wiltshire, Spojené kráľovstvo: Airlife, 1994. 322 s. ISBN 978-1-85310-294-3.

## Pozri aj
* Rolls-Royce Merlin
* Allison V-1710
* Daimler-Benz DB 601

## Iné projekty

## Zdroj

Kategória:Lietadlové piestové motory
Kategória:Vidlicové motory
Kategória:Dvanásťvalcové motory